Emiriah Kaukasus Utara

Emiriah Kaukasus Utara () merupakan sebuah negara Islam pernah wujud di wilayah Dagestan, Chechnya dan Ingushetia semasa Perang Saudara Rusia, dari September 1919 hingga Mac 1920.

Ibu kota sementara emirat ini terletak di kampung Vedeno. Pemimpinnya ialah Uzun-Hajji (Узун-Хаджи),  yang diberi gelaran "Duli Yang Maha Mulia Imam dan Amir Emiriah Kaukasus Utara, Sheikh Uzun Khair Haji Khan".

Pada tahun 1918, tentera Gerakan Putih Rusia yang dikenali sebagai Tentera Sukarelawan, di bawah pimpinan Jeneral Anton Denikin, mula bertempur dengan penduduk di wilayah Kaukasus Utara. Uzun-Hajji bersama pasukan kecilnya, berjaya menawan kampung Vedeno dan mengisytiharkan perang terhadap Denikin.

Pada September 1919, Uzun-Hajji mengumumkan penubuhan Emiriah Kaukasus Utara sebagai sebuah monarki merdeka, di bawah perlindungan Sultan Uthmaniyah Mehmed VI. Hubungan dijalin dengan pemberontak Kabardia dan Ossetia Selatan, serta dengan Georgia, yang mengiktiraf pihak berkuasa emiriah ini. Namun begitu, mereka gagal mengusir Tentera Sukarelawan dari wilayah emiriah dan akhirnya bergantung kepada bantuan Bolshevik, sehingga bantuan itu dihentikan.

Wang kertas 100 Tumen milik Emiriah Kaukasus Utara.

Tidak lama kemudian, Uzun-Hajji meninggal dunia, tetapi kewujudan negara ini telah membawa kepada pembentukan Republik Sosialis Soviet Autonomi Pergunungan.

 Lihat juga 
 Keimaman Kaukasus (1828–1859)
 Republik Pergunungan Kaukasus Utara (1918–1919)
 Emiriah Kaukasus (2007–kini)

 Catatan 

Category:Penubuhan 1919
Category:Pembubaran 1920
Category:Bekas pemerintahan beraja Islam
Category:Sejarah Dagestan
Category:Perang Saudara Rusia
Category:Bekas emiriah